Na temelju članka 7. Zakona o igrama na sreću (“Službene novine Federacije BiH”, br. 48/15 i 60/15) i Uredbe o kriterijima za utvrđivanje korisnika i načinu raspodjele dijela prihoda ostvarenih po osnovu naknada za priređivanje igara na sreću (“Službene novine Federacije BiH”, broj 89/15), federalni ministar rada i socijalne politike **o b j a v lj u j e**

**JAVNI POZIV**

**za financiranje projekata i programa iz sredstava dijela prihoda ostvarenih u Proračunu Federacije Bosne i Hercegovine**

**po osnovu naknada za priređivanje igara na sreću**

**I. Opće odredbe**

Dio prihoda ostvarenih u Proračunu Federacije Bosne i Hercegovine po osnovu naknada za priređivanje igara na sreću, koje se uplaćuju u skladu sa Zakonom o igrama na sreću (“Službene novine Federacije BiH”, br. 48/15 i 60/15) raspodijelit će se za financiranje programa i projekata koji se odnose na:

1. Zadovoljavanje potreba osoba s invaliditetom u smislu poboljšanja životnih uvjeta i rada njihovih organizacija;
2. Smještaj i utočište žrtvama torture i nasilja (sigurne kuće i skloništa);
3. Rad javnih kuhinja i
4. Organiziranje akcija dragovoljnog darivanja krvi, odnosno promoviranje dragovoljnog davalaštva krvi.

**II. Opći i posebni kriteriji**

Sredstva se usmjeravaju za financiranje projekata i programa koje predlažu udruženja građana i humanitarne organizacije sa sjedištem na teritoriju Federacije Bosne i Hercegovine, osnovane u skladu s važećim propisima o udruženjima i fondacijama, i to na temelju sljedećih općih i posebnih kriterija.

Opći kriteriji su:

1. Doprinos projekta ili programa za ostvarivanje javnog interesa u određenoj oblasti (broj korisnika, realizirani projekti ili programi, ostvareni i predviđeni socijalni učinci i slično);
2. Povezanost predloženog projekta ili programa s prethodnim aktivnostima udruženja ili humanitarne organizacije;
3. Precizno definirane ciljne grupe i broj korisnika;
4. Detaljno obrazloženje problema, odnosno potrebe za realizacijom projekta ili programa;
5. Transparentnost i mogućnosti vršenja kontrole ostvarenih rezultata i ocjene uspješnosti projekta ili programa
6. Preporuka stručnjaka iz oblasti u kojoj je projekat ili program pripremljen i
7. Iznos sredstava potrebnih za financiranje realizacije projekta, odnosno sudjelovanja u financiranju projekta ili programa (vlastita sredstva, donacije, sredstva iz proračuna bilo koje razine vlasti u Federaciji BiH i druga sredstva).

Posebni kriteriji su:

1. Kvaliteta ponuđenog projekta ili programa s aspekta metodologije izrade, odnosno jasno definiranih ciljeva i metoda provođenja projektnih aktivnosti;
2. Registracija udruženja ili humanitarne organizacija za bavljenje djelatnostima iz točke I. ovog Javnog poziva;
3. Pozitivno poslovanje udruženja ili humanitarne organizacije u prethodnoj godini, s izuzećem udruženja ili humanitarnih organizacija koje je registrirane manje od godinu dana.

Projekti ili programi koji budu predloženi Federalno ministarstvo rada i socijalne politike podržat će u maksimalnom iznosu do 30.000,00 KM po podnositelju zahtjeva.

**III. Potrebna dokumentacija**

Uz čitko popunjen i od strane odgovorne osobe potpisan i ovjeren Prijavni obrazac, koji se može preuzeti na web stranici Federalnog ministarstva rada i socijalne politike **www.fmrsp.gov.ba**, podnositelj je dužan dostaviti i sljedeću dokumentaciju:

1. Rješenje o registraciji kao i eventualne dopune i izmjene rješenja (original ili ovjerena kopija);
2. Uvjerenje o poreznoj registraciji - ID broj (original ili ovjerena kopija);
3. Projektnu dokumentaciju koja mora sadržavati detaljan opis projekta/programa, metodologiju rada, jasno definiranu korisničku grupu i broj korisnika, broj članova i CV članova uključenih u realizaciju projekta/programa, ocjenu krajnjih rezultata i očekivane rezultate realizacije projekta/programa kao i jasnu specifikaciju troškova projekta ili programa;
4. Ugovor s bankom ili potvrda od banke iz koje se vidi vlasništvo nad računom kao i broj transakcijskog računa;
5. Posljednji godišnji obračun o poslovanju, koji mora biti pozitivan, s izuzećem udruženja i humanitarnih organizacija koje su registrirane manje od godinu dana;
6. Dokaz o ranije realiziranim projektima ili programima;
7. Preporuku stručnjaka ili nadležnih organizacija iz oblasti na koju se predloženi projekt ili program odnosi.

**IV. Ostale napomene**

Federalni ministar rada i socijalne politike će u svrhu provođenja procedure iz ovog Javnog poziv imenovati Komisiju za ocjenu i bodovanje predloženih programa i projekata, koja će u formi prijedloga sačiniti Rang-listu uspješnih podnositelja zahtjeva za dodjelu sredstava korisnicima. Komisija zadržava pravo od podnositelja zahtjeva naknadno zatražiti eventualnu dopunu i obrazloženje programa ili projekta.

Na prijedlog ovog Ministarstva konačnu odluku o raspodjeli sredstava korisnicima donosi Vlada Federacije Bosne i Hercegovine.

Udruženja građana i humanitarne organizacije kojima u skladu s ovim Javnim pozivom budu odobrena sredstva zaključit će s ovim Ministarstvom pojedinačne ugovore.

Korisnici sredstava kojima budu odobrena sredstva, dužni su do kraja kalendarske godine u kojoj su sredstva dodijeljena, dostaviti ovom Ministarstvu izvještaj o namjenskom utrošku dodijeljenih sredstava s vjerodostojnom dokumentacijom na osnovu koje se dokazuje namjenski utrošak istih.

Korisnici sredstava koji za dodijeljena sredstva po ovom osnovu u prethodnom razdoblju ovom Ministarstvu nisu dostavili Financijski izvještaj o namjenskom utrošku sredstava ili u dostavljenom Financijskom izvještaju nisu pravdali cjelokupna dobivena sredstva, iste su dužni dostaviti najkasnije do roka određenog za dostavljanje prijave po ovom Javnom pozivu. U protivnom, njihova prijava na ovaj Javni poziv neće biti razmatrana.

Prijavu s traženom dokumentacijom treba dostaviti osobno ili putem pošte preporučeno u zatvorenoj kuverti na adresu:

**Federalno ministarstvo rada i socijalne politike**

**Marka Marulića broj 2,**

**71000 Sarajevo**

**s obaveznom napomenom: “Prijava za Javni konkurs – NE OTVARAJ”**

Ovaj Javni poziv će biti objavljen u dnevnim listovima “Dnevni avaz” i “Dnevni list” i na web stranici Federalnog ministarstva rada i socijalne politike: www.fmrsp.gov.ba.

Krajnji rok za dostavljanje prijava je 21 dan od dana posljednje objave Javnog poziva.

Dostavljena dokumentacija neće se vraćati podnositeljima prijave.

Prijava koja nije dostavljena u propisanom roku neće biti razmatrana.